หนุนธนาคารต่างชาติ พัฒนาตลาดเงินไทย
ธปท.เปิดกว้างให้แบงก์ต่างชาติเข้าแข่งขันและพัฒนาผลิตภัณฑ์ทางการเงินไทย
20 ก.ค. 2558

ธปท.เปิดกว้างให้แบงก์ต่างชาติเข้าแข่งขันและพัฒนาผลิตภัณฑ์ทางการเงินไทย 
นางทองอุไร ลิ้มปิติ รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ธปท.ส่งเสริมการให้ธนาคารพาณิชย์ที่เป็นบริษัทลูกของธนาคารต่างประเทศ (Subsidiary) เข้ามาทำธุรกิจในไทยได้เพิ่มในช่วงปีนี้ เป็นการส่งเสริมให้เกิดการพัฒนาในตลาดการเงินไทย
ก่อนหน้านี้ ธปท.ให้ใบอนุญาตแก่ธนาคาร ANZ ประเทศออสเตรเลีย และธนาคารซูมิโตโม มิตซุย จากประเทศญี่ปุ่นนั้น ผู้เล่นรายใหม่จะมาช่วยเพิ่มการแข่งขันในระบบสถาบันการเงินไทย และนำความรู้ความสามารถ เทคโนโลยีหรือนวัตกรรมทางการเงิน ผลิตภัณฑ์ทางการเงินใหม่ๆ เข้ามาพัฒนาตลาดในไทยให้ดีขึ้นไปด้วย โดยเฉพาะผลิตภัณฑ์ที่เกี่ยวกับอัตราแลกเปลี่ยน (FX) เพราะธุรกรรมในไทยจะเป็นเงินบาท
“ต่อไปอะไรที่เกี่ยวกับ FX จะเข้ามาเพิ่มขึ้นเป็นทางเลือกที่เข้ามาเสริมผู้ประกอบการไทยที่ทำการค้ากับต่างประเทศมากขึ้น และยังรองรับการเปิดประชาคมเศรษฐกิจอาเซียนหรือเออีซีได้ด้วย” นางทองอุไร กล่าว
ทั้งนี้ ANZ เปิดตัวแล้ว ส่วนของทางญี่ปุ่นก็น่าจะเร็วๆ นี้